《大观亭眺望》
明代·陈国是

万山回互抱江头，日日江花逐水流。客舸挂帆风欲趁，鼋鼍吹浪暮多愁。

鲛人杂处谙夷语，龙女携家上蜃楼。欲向天涯问寒暖，长卿拟典鹔鹴裘。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。